 **ОБЩИНА ГУЛЯНЦИ, ОБЛАСТ ПЛЕВЕН**

гр. Гулянци, ул. “В. Левски” № 32, тел:6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**П Р О Т О К О Л**

**по чл.72, ал.3 от ЗОП за оценяване на получени обосновки в обществената поръчка за услуга чрез публично състезание по реда на ЗОП с предмет: Избор на изпълнител за упражняване на строителен надзор при изпълнение на строително – монтажни работи по проект №15/07/2/0/00167, а именно „Реконструкция и рехабилитация на пътища в община Гулянци, който включва обектите: 1. Реконструкция и рехабилитация на път PVN 2024/III -118, Гулянци – Комарево/Крета-/III-1106/ в община Гулянци; 2. Реконструкция и рехабилитация на път PVN 3021/II-11, Гулянци-Никопол/Милковица – Шияково /III-1106/ в община Гулянци; 3. Строителство, реконструкция и рехабилитация на път PVN 3023/III-118, Гулянци – Комарево/-/II-11/ в община Гулянци“**

Днес 08.08.2018г. в 09:00 часа в Заседателната зала на община Гулянци се събра комисия в състав:

Председател: Адриян Апостолов – Директор Дирекция „УСЕ”

Членове:

1.Мирослава Красимирова Георгиева, Образователна степен и придобита специалност: магистър - Право, правоспособен адвокат

2.инж. Дарин Георгиев Иванов - УНЕ : ВЕ-1891 , Образователна степен и придобита специалност: магистър - "Транспортно строителство", Квалификация и опит : "Строителен инженер"

3.адв. Петър Анатолиев Първанов, Образователна степен и придобита специалност: магистър - Право, регистриран правоспособен адвокат

4.Стела Иванова – главен счетоводител

назначена със Заповед №РД-09-225/14.05.2018г. на кмета на община Гулянци.

Комисията установи, че с писмо изх.№5300/266 от 30.07.2018г. е изискала от участника ЕТ ”Билд комерс – Красимир Ангелов“ гр.Хасково да представи подробна писмена обосновка съгласно чл.72, ал.1 от ЗОП.

Искането е получено от участника на 31.07.2018г., съгласно обратна разписка.

В дадения на участника срок с вх.№5300-275 от 02.08.2018г. участникът представил подробна писмена обосновка за предлаганата цена.

Комисията установи, че с писмо изх.№5300/267 от 30.07.2018г. е изискала от участника ”План инвест Пловдив“ ЕООД гр.Пловдив да представи подробна писмена обосновка съгласно чл.72, ал.1 от ЗОП.

Искането е получено от участника на 31.07.2018г., съгласно обратна разписка.

В дадения на участника срок с вх.№5300-276 от 03.08.2018г. участникът представил подробна писмена обосновка за предлаганата цена.

Комисията установи, че с писмо изх.№5300-268 от 30.07.2018г. е изискала от участника ”Пътконсулт 2000“ ЕООД гр.София да представи подробна писмена обосновка съгласно чл.72, ал.1 от ЗОП.

Искането е получено от участника на 31.07.2018г., съгласно обратна разписка.

В дадения на участника срок – 5 дни от получаване на искането, който срок изтича на 06.08.2018г. включително /петият ден изтича на 05.08.2018г. – неделя, неработен ден, т.е. изтича в първия следващ работен ден/ участникът не е представил подробна писмена обосновка за начина на образуване на предлаганата обща цена за изпълнение на поръчката в размер на 49 900 лв. без ДДС /предложението на участника е 21,04 % по-благоприятно/.

**Ето защо и на основание чл.107, т.3, предложение първо от ЗОП комисията единодушно реши и предлага на възложителя – кмета на община Гулянци, участника ”Пътконсулт 2000“ ЕООД гр.София да бъде отстранен от участие в обявената процедура за възлагане на обществена поръчка за услуга чрез публично състезание по реда на ЗОП с предмет: Избор на изпълнител за упражняване на строителен надзор при изпълнение на строително – монтажни работи по проект №15/07/2/0/00167, а именно „Реконструкция и рехабилитация на пътища в община Гулянци, който включва обектите: 1. Реконструкция и рехабилитация на път PVN 2024/III -118, Гулянци – Комарево/Крета-/III-1106/ в община Гулянци; 2. Реконструкция и рехабилитация на път PVN 3021/II-11, Гулянци-Никопол/Милковица – Шияково /III-1106/ в община Гулянци; 3. Строителство, реконструкция и рехабилитация на път PVN 3023/III-118, Гулянци – Комарево/-/II-11/ в община Гулянци“, тъй като в срока по чл.72, ал.1 от ЗОП участникът не е представил обосновка по чл.72, ал.1 от ЗОП за начина на образуване на предлаганата обща цена за изпълнение на поръчката в размер на 49 900 лв. без ДДС /предложението на участника е 21,04 % по-благоприятно/.**

На основание чл.72, ал.3 от ЗОП комисията пристъпи към оценка на получените от участниците обосновки по отношение на техните пълнота и обективност относно обстоятелствата по чл.72, ал.2 от ЗОП, на които се позовава съответния участник.

**1.ЕТ ”Билд комерс – Красимир Ангелов“ гр.Хасково**

Участникът в представената писмена обосновка посочил, че при формиране на предложената цена се е ръководил от няколко основни фактора, които смята, че са от значение и са повлияли при формирането на предложената цена на услугата, както и от чл.70, ал.2, т.4 от ЗОП и са цитирани хипотези съгласно тази правна норма. Комисията установи, че така посочената от участника правна норма е съгласно отменения Закон за обществените поръчки /ДВ, бр.13/16.02.2016г., в сила от 15.04.2016г./, но комисията приема, че ще е налице твърде формално отношение, ако на това основание не бъде приета, разгледана и оценена по отношение на нейната пълнота и обективност представената от участника обосновка. След като се запозна в детайли с представената от участника писмена обосновка, комисията установи, че за участника са налице обстоятелствата по чл.72, ал.2, т.1 от ЗОП – икономическите особености на предоставяните услуги. Този извод на комисията идва с оглед на посоченото от участника в представената писмена обосновка, както следва: участника предвижда да използва комплексен интегриран подход като съвкупност от следните подходи:

-експертен подход, при който всички дейности ще бъдат изпълнявани от съответните експерти с висока квалификация и професионален опит, които имат необходимата рутина за вземане на своевременни и адекватни решения по поръчката;

-нормативен подход – доброто познаване на нормативната база гарантира взимането на бързи, еднозначни и нормативно обосновани решения;

-научен подход – изпълняването на дейностите и взимането на решения ще бъде научено и теоретично обосновано;

-индивидуален подход – поръчката ще се разглежда индивидуално в зависимост от характерните особености на обекта;

-системен подход – дейностите по изпълнение на настоящата обществена поръчка ще се изпълняват в необходимата последователност, използвайки определени системи за управление и контрол.

Ето защо комисията приема, че с прилагането на комплексния интегриран подход като съвкупност от посочените по-горе подходи, от участника са взети предвид икономическите особености на предоставяните услуги и по този начин участника реално е изчислил необходимите му човешки и материални ресурси, както и времето за изпълнение на настоящата обществена поръчка, за да оферира цена за изпълнение на поръчката в размер на 48 600 лв. без ДДС.

Участникът е посочил, че съобразно техническата спецификация на възложителя е изготвил техническото си решение и е ангажирал експертен екип от специалисти, на които е определил отговорности и задължения.

Посочено е, че възнагражденията са формирани по следния начин: всички специалисти, изпълняващи строителен надзор в ЕТ „БИЛД КОМЕРС – Красимир Ангелов“ гр.Хасково е посочено, че са с възнаграждение на база 900 лв./месец.

Така посоченото от участника възнаграждение комисията приема, че отговаря на изискванията на минималния осигурителен доход за 2018г., тъй като в т.71 - Архитектурни и инженерни дейности; технически изпитвания и анализи, е предвиден минимален осигурителен доход за ръководители 1 008 лв., а за специалисти – 656 лв. От данните в обосновката на участника се установява, че предвиденото възнаграждение за експертите от екипа на участника е за лица, които са назначени на трудов договор при него и няма данни това да са само и единствено ръководители. Ето защо комисията приема, че участника има предвид специалисти, чието предвидено от участника възнаграждение е над минималния осигурителен доход, посочен по-горе.

Ето защо участника е посочил, че въз основа на това възнаграждение се получава часова ставка 6,36 лв./час като са предвидени и разходи за социални и здравни осигуровки.

Участникът посочил, че съгласно публично достъпна информация в профила на купувача на община Гулянци се установява, че избрания изпълнител на строително-монтажните работи на обекта е предложил срок за изпълнение 10 календарни дни.

В таблица участникът посочил предвидените от него ключови и неключови експерти, които ще участват при изпълнение на предмета на поръчката. Посочено е възнаграждението им по месеци, предвидени са за всеки един от ключовите експерти посещения на обекта в часове, административна ангажираност по обекта в часове и е посочено общото възнаграждение на всеки един. Участникът посочил и предвидените от него разходи за командировъчни, за текуща издръжка на офиса, за помощния персонал и предвидената печалба.

Комисията установи, че от така посоченото в таблицата от участника се установява, че при формиране на предлаганата цена за изпълнение на предмета на поръчката в размер на 48 600 лв. без ДДС участника е взел предвид обективни фактори и обстоятелства, които обосновават същата. От предвидения екип за изпълнение на поръчката и неговата ангажираност в часове се установява, че участника ще спази **основното си задължение съгласно техническата спецификация на възложителя:***„В изпълнение на своите задължения Изпълнителят:*

*• упражнява непрекъснат строителен надзор върху изпълнението на СМР, съгласно техническия проект и изискванията на нормативните актове;…“.*

Комисията единодушно реши, че от участника не следва да се изисква уточняваща информация съгласно чл.72, ал.3, изречение второ от ЗОП, тъй като не е налице такава необходимост.

Комисията единодушно реши, че в така получената от участника обосновка е налице обстоятелството по чл.72, ал.2, т.1 от ЗОП – икономическите особености на предоставяните услуги, което обективно обосновава начина на образуване на предлаганата от участника обща цена за изпълнение на поръчката в размер на 48 600 лв. без ДДС.

С оглед на изложените от комисията по-горе мотиви и на основание чл.72, ал.3 от ЗОП комисията единодушно реши, че приема представената от участника ЕТ ”Билд комерс – Красимир Ангелов“ гр.Хасково обосновка за начина на формиране на предлаганата цена за изпълнение на поръчката, тъй като представените твърдения са достатъчни, за да обосноват предложената цена.

**2. ”План инвест Пловдив“ ЕООД гр.Пловдив**

Участникът в представената писмена обосновка посочил, че при формиране на предложената цена се е ръководил от спазване на задълженията си по чл.115 от ЗОП – спазване на всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право. Комисията приема, че е обективно посоченото от участника, че гаранция за това са въведените в дружеството системи за качество съгласно стандартите ISO 9001:2015, ISO 14001:2015 и OHSAS 18001:2007, като за това твърдение на участника са приложени и копия от сертификати за въвеждане и функциониране в дружеството на цитираните системи за качество.

На следващо място участникът посочил, че основните обективни фактори, на които са базирани избраните технически решения за предоставяне на услугите са следните:

-избрано е техническо решение да бъде създаден обектов офис в гр.Гулянци като за същия са предвидени разходи за наем и издръжка;

-направен е анализ на транспортното разстояние и е взето техническо решение да се пътува всеки ден от офиса в гр.Гулянци до обекта и е посочен, че е осигурен за целта един автомобил, на който е представен копие от талон;

-избрани от страна на участника за изпълнение предмета на поръчката са специалисти с дългогодишен опит, които имат бързи реакции при нужда от решаване на специфични проблеми;

-на разположение на дружеството са специализиран софтуер и оборудване;

-предвидена е минимална печалба.

Ето защо комисията приема, че с прилагането на така посочените технически решения, от участника са взети предвид икономическите особености на предоставяните услуги и по този начин участника реално е изчислил необходимите му човешки и материални ресурси, както и времето за изпълнение на настоящата обществена поръчка, за да оферира цена за изпълнение на поръчката в размер на 39 980 лв. без ДДС.

Участникът е представил като приложение към обосновката две таблици, както следва:

-в таблицата с график на персонала е посочен графикът на персонала по дни за целия период на договора като е предвидено присъствието им за периода на изпълнение на СМР, през заключителния период, през гаранционния срок, както и са предвидени допълнителни експерти при необходимост;

-в таблицата с анализ на единичните цени за консултантска услуга подробно участникът е посочил какви разходи и в какъв размер е включил при определяне на съответното възнаграждение.

Така посоченото от участника възнаграждение комисията установи, че отговаря на изискванията на минималния осигурителен доход за 2018г., тъй като в т.71 - Архитектурни и инженерни дейности; технически изпитвания и анализи, е предвиден минимален осигурителен доход за ръководители 1 008 лв., а за специалисти – 656 лв. От данните в обосновката на участника се установява, че предвиденото възнаграждение за експертите от екипа на участника е за лица, които са назначени на трудов договор при него като ръководители.

Комисията установи, че от така посоченото в таблицата от участника се установява, че при формиране на предлаганата цена за изпълнение на предмета на поръчката в размер на 39 980 лв. без ДДС участника е взел предвид обективни фактори и обстоятелства, които обосновават същата. Подробно и обективно са посочени от участника данни и информация за определяне размера на всеки един разход, включен в общата цена за изпълнение на поръчката. От предвидения екип за изпълнение на поръчката и неговата ангажираност в дни се установява, че участника ще спази **основното си задължение съгласно техническата спецификация на възложителя:***„В изпълнение на своите задължения Изпълнителят:*

*• упражнява непрекъснат строителен надзор върху изпълнението на СМР, съгласно техническия проект и изискванията на нормативните актове;…“.*

Комисията единодушно реши, че от участника не следва да се изисква уточняваща информация съгласно чл.72, ал.3, изречение второ от ЗОП, тъй като не е налице такава необходимост.

Комисията единодушно реши, че в така получената от участника обосновка е налице обстоятелството по чл.72, ал.2, т.1 от ЗОП – икономическите особености на предоставяните услуги, което обективно обосновава начина на образуване на предлаганата от участника обща цена за изпълнение на поръчката в размер на 39 980 лв. без ДДС.

С оглед на изложените от комисията по-горе мотиви и на основание чл.72, ал.3 от ЗОП комисията единодушно реши, че приема представената от участника ”План инвест Пловдив“ ЕООД гр.Пловдив обосновка за начина на формиране на предлаганата цена за изпълнение на поръчката, тъй като представените твърдения са достатъчни, за да обосноват предложената цена.

**Комисията пристъпи към оценка на участниците по показателя за оценка (ЦП) Предложената от участника цена за изпълнение на поръчката в лева без ДДС.**

Оценката на всеки участник се формира при спазване на следната формула:

*Минимална*

*ЦП = \_\_\_ предложена цена \_\_\_\_ х 50*

*Предлагана от участника*

*цена*

Минималната предложена цена е общата цена без ДДС съгласно Ценовото предложение на участника, предложил най- ниска обща цена.

Предлаганата от участника цена е предложената крайна обща цена без ДДС съгласно Ценовото предложение на съответния участник.

Всички предложения на участниците по показателя ЦП следва да бъдат с положителна стойност и различни от “0” (нула). Участници предложили цена за изпълнение, надвишаваща определената максимална стойност на поръчката ще бъдат отстранени от участие в процедурата.

**1.“Строл – 1000“ АД гр.София**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***31,23 точки получава***

*Предлагана от участника 64 000*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 50 + 31,23 = 81,23 точки получава участника**

**2. ЕТ ”Билд комерс – Красимир Ангелов“ гр.Хасково**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***41,13 точки получава***

*Предлагана от участника 48 600*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 30 + 41,13 = 71,13 точки получава участника**

**3. ”План инвест Пловдив“ ЕООД гр.Пловдив**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***50 точки получава***

*Предлагана от участника 39 980*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 30 + 50 = 80 точки получава участника**

**4. ЕТ ”Зоя Паскалева“ гр.Плевен**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***38,63 точки получава***

*Предлагана от участника 51 750*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 40 + 38,63 = 78,63 точки получава участника**

**5. ”Консулти 03“ ООД гр.Плевен**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***25,30 точки получава***

*Предлагана от участника 79 000*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 40 + 25,30 = 65,30 точки получава участника**

**6. ”Надзор Гулянци 2018“ ДЗЗД с участници в обединението „Строй тех надзор“ ЕООД и „Геоексперт България“ ЕООД, гр.София**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***32,95 точки получава***

*Предлагана от участника 60 666*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 30 + 32,95 = 62,95 точки получава участника**

**7. ”Мега-строй-инженеринг“ ЕООД гр.Видин**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***31,46 точки получава***

*Предлагана от участника 63 545*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 50 + 31,46 = 81,46 точки получава участника**

**8. ”Стройекспертконтрол“ ООД гр.София**

По показателя (ЦП) Предложената от участника цена за изпълнение на поръчката в лева без ДДС, участника получава точки, както следва:

*Минимална*

*ЦП = \_\_\_ предложена цена \_\_\_\_ х 50 = 39 980 х 50 =* ***20,40 точки получава***

*Предлагана от участника 98 000*

*цена*

**Комплексната оценка (КО) на офертата на участника се изчисли по формулата:**

**КО = РРО + ЦП = 50 + 20,40 = 70,40 точки получава участника**

Комисията на основание чл.58, ал.1 от ППЗОП единодушно класира участниците с оглед на получената комплексна оценка, както следва:

На първо място участника ”Мега-строй-инженеринг“ ЕООД гр.Видин.

На второ място участника “Строл – 1000“ АД гр.София.

На трето място участника ”План инвест Пловдив“ ЕООД гр.Пловдив.

На четвърто място участника ЕТ ”Зоя Паскалева“ гр.Плевен.

На пето място участника ЕТ ”Билд комерс – Красимир Ангелов“ гр.Хасково.

На шесто място участника ”Стройекспертконтрол“ ООД гр.София.

На седмо място участника ”Консулти 03“ ООД гр.Плевен.

На осмо място участника ”Надзор Гулянци 2018“ ДЗЗД с участници в обединението „Строй тех надзор“ ЕООД и „Геоексперт България“ ЕООД, гр.София.

Комисията приключи работата си и състави настоящия протокол на 08.08.2018г. в 17:00 часа.

Настоящият протокол се състави и подписа на 08.08.2018г. в 17:00 часа, като към него се приложиха Протокол по чл.54, ал.7 от ППЗОП за разглеждане на документите по чл.39, ал.2 от ППЗОП за съответствие с изискванията към личното състояние и критериите за подбор, поставени от възложителя, Протокол по чл.54, ал.12 от ППЗОП за разглеждане на допълнително представените документи относно съответствието на участниците с изискванията към личното състояние и критериите за подбор, поставени от възложителя, Протокол по чл.57, ал.3 от ППЗОП за отваряне и оповестяване на ценовите предложения, досието на цялата обществена поръчка, включващо документацията на поръчката, получените оферти, допълнителните документи, заповедта за назначаване на комисията, протокола по чл.48, ал.6 от ППЗОП, декларациите на комисията, писмата до участниците за обявяване на Протокола по чл.54, ал.7 от ППЗОП, ведно с обратните разписки, писмата до участниците за представяне на подробна писмена обосновка, ведно с обратните разписки и получените писмени обосновки от участниците.

Приложение: съгласно текста.

Протоколът ведно с приложенията се приготви за представяне на възложителя за утвърждаване и издаване на акт за определяне на изпълнител.

Комисия:

1……………/п/ чл.2 ЗЗЛД …………………… /Адриян Апостолов/

2……………/п/ чл.2 ЗЗЛД ………………… / Мирослава Георгиева /

3……………/п/ чл.2 ЗЗЛД ………………… / инж.Дарин Иванов /

4……………/п/ чл.2 ЗЗЛД …………………. / адв.Петър Първанов /

5……………/п/ чл.2 ЗЗЛД …………………. / Стела Иванова /

Приел ……………/п/ чл.2 ЗЗЛД ……………… /Лъчезар Петков Яков – кмет на община Гулянци/

Предал: ……………/п/ чл.2 ЗЗЛД …………….. /Адриян Апостолов – председател на комисията/

Дата на приемане и предаване: …08.08.2018г.……………………..